इस्लामावाद जाने ब्याडमिन्टन टोलीको बिदाइ
पाकिस्तानको इस्लामाबादमा मार्च ३–७ सम्म हुने दक्षिण एसियाली रिजनल यू–१५ र यू–१७ जुनियर ब्याडमिन्टन प्रतियोगितामा १० खेलाडीले भाग लिने भएका छन् ।
काठमाडौँ — पाकिस्तानको इस्लामाबादमा मार्च ३–७ सम्म हुने दक्षिण एसियाली रिजनल यू–१५ र यू–१७ जुनियर ब्याडमिन्टन प्रतियोगितामा १० खेलाडीले भाग लिने भएका छन् ।यू–१७ टोली शनिबार पाकिस्तान जानेछ । पुरुष खेलाडीमा कविर केसी, सुविन श्रेष्ठ र अमन डंगोल तथा महिलामा समृद्धि श्रेष्ठ र आस्ना श्रेष्ठले भाग लिने छन् । प्रतिस्पर्धाअघि खेलाडीले पाकिस्तानमै हुने प्रशिक्षण सिविरमा सहभागी हुने छन् ।यू–१५ टोली मार्च २ तारिखमा पाकिस्तान पुग्नेछ । पुरुष खेलाडीमा रिजन मगर, सुदेश राजकोटी र सदिप राई छन् । महिलामा रिहाना शेरचन र निभा राई छन् । प्रशिक्षकमा सन्जिव श्रेष्ठ र व्यवस्थापकमा मानबहादुर मल्ल छन् ।नेपाल ब्याडमिन्टन संघका अध्यक्ष रामजीबहादुर श्रेष्ठले लिडर्स मिटिङमा भाग लिने छन् । राजु श्रेष्ठ र राधेश्याम मचामसीले अम्पायर कोर्समा सहभागिता जनाउने छन् । गीताकुमार शाही र सन्ध्या थापा जेन्डर इक्विटी एन्ड वुमन्स इम्पावरमेन्ट वर्कसपमा सहभागी हुनेछन् ।ब्याडमिन्टनका विभिन्न कार्यक्रममा सहभागी १७ सदस्यीय टोलीलाई राष्ट्रिय खेलकुद परिषद्का सदस्य–सचिव टंकलाल घिसिङले बिदाइ गरे ।